Atklāta konkursa NND/2018/14

nolikuma 6.pielikums

PAKALPOJUMA LĪGUMS Nr.\_\_\_\_\_\_ (projekts)

Nīcā, 201\_ gada \_\_.\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_, ko uz likuma „Par pašvaldībām” un \_\_\_\_\_\_\_\_\_\_\_ pašvaldības Nolikuma pamata pārstāv tās \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk - Pašvaldība), no vienas puses

un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ valdes \_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_ statūtiem (turpmāk - Apsaimniekotājs), no otras puses (turpmāk katrs atsevišķi vai abi kopā - Puses),

pamatojoties uz atklāta konkursa „Par sadzīves atkritumu apsaimniekošana Nīcas novada administratīvajā teritorijā”, identifikācijas Nr. \_\_\_\_\_\_\_\_\_\_\_\_\_\_\_\_, (turpmāk - Iepirkums) rezultātiem, noslēdz pakalpojumu līgumu (turpmāk – Līgums) ar šādiem noteikumiem:

1. **Līguma priekšmets**
   1. Pašvaldība uzdod un Apsaimniekotājs sniedz sadzīves atkritumu apsaimniekošanas pakalpojumu (turpmāk – Pakalpojumi) sadzīves atkritumu radītājiem (turpmāk - Klienti) Nīcas novada administratīvajā teritorijā.

1.2. Pakalpojums šī Līguma izpratnē ir sadzīves atkritumu apsaimniekošana Atkritumu apsaimniekošanas likuma izpratnē, tostarp sadzīves atkritumu savākšana, uzglabāšana, pārvadāšana, reģenerācija un apglabāšana.

1.3. Pakalpojums tiek sniegts saskaņā ar normatīvo aktu prasībām, tai skaitā Nīcas novada domes saistošajiem noteikumiem, Iepirkuma dokumentāciju, Apsaimniekotāja Iepirkumā iesniegto piedāvājumu un Līgumos ar Klientiem paredzētajā kārtībā, termiņos, apjomā un kvalitātē, kā arī Pašvaldības pilnvaroto personu Līguma izpildes laikā dotiem likumīgiem norādījumiem.

1.4. Šī Līguma noslēgšana dod tiesības Apsaimniekotājam slēgt Pakalpojumu līgumus ar Klientiem – fiziskām un juridiskām personām. Pakalpojuma līgumam ar Klientiem jāatbilst Nolikuma, tai skaitā Tehniskās specifikācijas/Darba uzdevuma prasībām un Iepirkuma piedāvājumā iesniegtajam tipveida līguma projektam, kas saskaņots ar Nīcas novada domes pārstāvi (turpmāk – Tipveida līgums).

2. Pušu saistības

2.1. Apsaimniekotājs apņemas:

2.1.1. Nīcas novada administratīvajā teritorijā sniegt Pakalpojumus, kas norādīti Tehniskajā specifikācijā/Darba uzdevumā (1. pielikums), saskaņā ar Iepirkuma piedāvājumā norādīto, un neatbilstību gadījumā veikt to novēršanu Tehniskajā specifikācijā/Darba uzdevumā noteiktajā termiņā;

2.1.2. nodrošināt regulāru sadzīves atkritumu apsaimniekošanu Klientiem, kas dzīvo vai darbojas Nīcas novada administratīvajā teritorijā, slēdzot ar tiem individuālus līgumus saskaņā ar Tipveida līgumu;

2.1.3. pirms Pakalpojumu sniegšanas uzsākšanas izstrādāt atkritumu izvešanas maršrutus un saskaņot ar Pašvaldību atkritumu izvešanas dienas;

2.1.4. visiem Klientiem bez papildus samaksas uzstādīt lietošanai derīgus, atbilstoši marķētus sadzīves atkritumu savākšanas konteinerus, kas atbilst Iepirkuma Nolikuma prasībām un Apsaimniekotāja Iepirkuma piedāvājumā norādītajam. Konteineri uzstādāmi atbilstoši Klienta faktiski radīto sadzīves atkritumu daudzumam un noslēgtiem līgumiem ar Klientiem, nodrošinot iespēju izvēlēties dažāda tilpuma konteinerus, saskaņojot konteineru novietošanas vietas ar nekustamā īpašuma īpašnieku, valdītāju, turētāju vai apsaimniekotāju;

2.1.5. savlaicīgi nomainīt atkritumu konteinerus to bojājumu gadījumā, saskaņā ar Tehniskajā specifikācijā/Darba uzdevumā noteikto;

2.1.6. par atsevišķu samaksu, neieskaitot PVN, nodrošināt marķētu sadzīves atkritumu savākšanas maisu izsniegšanu/tirdzniecību Klientiem Iepirkuma Tehniskajā specifikācijā/Darba uzdevumā noteiktajos gadījumos un kārtībā;

2.1.7. pēc sadzīves atkritumu konteineru iztukšošanas sakopt atkritumu konteineru laukumus un vietas, nodrošinot konteineru iztukšošanas laikā uz zemes nokritušo atkritumu savākšanu, kā arī nodrošināt iztukšojamo sadzīves atkritumu konteineru pārvietošanu no to atrašanās vietas līdz specializētajam transportam un atpakaļ to atrašanās vietā;

2.1.89. nodrošināt Pakalpojuma sniegšanu izmantojot specializētos transportlīdzekļus, kas atbilst Nolikuma prasībām un Iepirkuma piedāvājumā norādītajam;

2.1.9. nodrošināt nešķiroto sadzīves atkritumu, kā arī liela izmēra un bioloģiski noārdāmo sadzīves atkritumu, tai skaitā dārzu un parku atkritumu savākšanu;

2.1.10. atkritumu izvešanu no Klientiem veikt par šajā Līgumā norādīto samaksu;

2.1.11. katru gadu līdz 1.martam par iepriekšējo kalendāro gadu vai pēc Pašvaldības pieprasījuma sniegt informāciju par Pakalpojumu sniegšanas kvantitatīvajiem rādītājiem saskaņā ar normatīvo aktu un Nolikuma Tehniskās specifikācijas/Darba uzdevuma prasībām;

2.1.12. informēt Pašvaldību par visiem gadījumiem, kad konstatē atkritumu apsaimniekošanu regulējošo jomu normatīvo aktu nepildīšanu vai pārkāpumus;

2.1.13. izskatīt Klientu izteiktos jautājumus un pretenzijas par Pakalpojumu kvalitāti un citiem ar Pakalpojuma sniegšanu saistītajiem jautājumiem un sniegt atbildi (telefoniski vai rakstveidā) Klientam ne ilgāk kā 30 dienu laikā no jautājuma vai pretenzijas saņemšanas dienas;

2.1.14. nodrošināt akciju un/vai talkas laikā atkritumu apsaimniekošanu saskaņā ar Iepirkumā noteikto sadzīves atkritumu vai cita veida atkritumu apsaimniekošanas maksu;

2.1.15. saudzīgi izturēties pret Pašvaldības un Klientu objektiem, īpašumiem, tai skaitā zaļo zonu, apstādījumiem, sētām u.tml., bojājumu gadījumā atlīdzināt zaudējumus;

2.1.16. piedāvāt un nodrošināt atkritumu dalītās savākšanas iespējas Klientiem saskaņā ar Iepirkuma Tehnisko specifikācijā/Darba uzdevumā noteikto;

2.1.17. veikt izvietoto atkritumu konteineru tīrīšanu un/vai dezinfekciju, nepieļaujot insektu un grauzēju invāziju saskaņā ar Tehnisko specifikāciju/Darba uzdevumu;

2.1.18. nodrošināt talkas laikā savākto atkritumu apsaimniekošanu saskaņā ar Iepirkumā noteikto sadzīves atkritumu apsaimniekošanas maksu par vienu m3;

2.1.19. nodot atkritumus apglabāšanai atkritumu poligonā "Ķīvītes", Grobiņas pagasta Grobiņas novadā, ko apsaimnieko SIA "Liepājas RAS".

2.2. Apsaimniekotājam ir tiesības:

2.2.1. pieprasīt no Klientiem maksu par Pakalpojumiem saskaņā ar Līgumā vai tā grozījumos noteikto;

2.2.2. par Klientu pārkāpumiem informēt Pašvaldību;

2.2.3. pārtraukt pakalpojumu sniegšanu Klientam, saskaņā ar Ministru kabineta 2008.gada 10.jūnija noteikumiem Nr.409 „Grozījumi Ministru kabineta 2001.gada 3.jūlija noteikumos Nr.298 “Kārtība, kādā pārtraucama sabiedrisko pakalpojumu sniegšana”;

2.2.4. sniegt citus pakalpojumus, kas nav noteikti Tehniskajā specifikācijā/ Darba uzdevumā atkritumu apsaimniekošanas jomā Pašvaldības administratīvajā teritorijā un noteikt par tiem atsevišķu samaksu, ja šādu pakalpojumu sniegšana nav pretrunā normatīvo aktu noteikumiem;

2.2.5. pieprasīt no Pašvaldības tās rīcībā esošo Pakalpojuma sniegšanai nepieciešamo informāciju.

2.3. Pašvaldības tiesības:

2.3.1. pieprasīt informāciju no Apsaimniekotāja par Pakalpojumu sniegšanas kvantitatīvajiem rādītājiem - noslēgto līgumu ar Klientiem skaitu, izvesto sadzīves atkritumu daudzumu, savāktiem dalīto atkritumu apjomiem un to veidiem, apglabāšanai nodoto atkritumu daudzumu un citu ar Pakalpojumu sniegšanu saistītu informāciju;

2.3.2. informēt Apsaimniekotāju par Pašvaldībai zināmiem apstākļiem, kas var labvēlīgi vai nelabvēlīgi ietekmēt Pakalpojumu sniegšanas kvalitāti;

2.3.3. sadarboties ar Apsaimniekotāju Pašvaldības iedzīvotāju informēšanā par izmaiņām Pakalpojumu sniegšanas kārtībā;

2.3.4. bez īpaša brīdinājuma uzraudzīt un kontrolēt šī Līguma izpildes gaitu un Apsaimniekotāja darbību atbilstību piedāvājumā norādītajam Pakalpojumu sniegšanas aprakstam.

2.4. Pašvaldība apņemas:

2.4.1. sadarboties ar Apsaimniekotāju pašvaldības iedzīvotāju informēšanā par izmaiņām Pakalpojumos.

2.4.2. šī Līguma darbības laikā neslēgt Līgumu par atkritumu apsaimniekošanu ar citu Pakalpojumu sniedzēju (izņemot šajā Līgumā noteiktos gadījumus);

2.4.3. nodrošināt Apsaimniekotāju ar tās rīcībā esošo Pakalpojumu sniegšanai nepieciešamo informāciju;

2.4.4. informēt fiziskās un juridiskās personas par noslēgto Līgumu ar Apsaimniekotāju;

2.4.5. pirms Pašvaldības rīkotu publisku pasākumu organizēšanas informēt Apsaimniekotāju par pasākuma norises laiku, vietu, nepieciešamo sadzīves atkritumu tvertņu uzstādīšanu un atkritumu savākšanu pēc pasākuma norises beigām;

2.4.6. normatīvajos aktos noteiktajā kārtībā piemērot sankcijas (vai veicināt to piemērošanu) Klientiem, kuriem nav spēkā esoša līguma ar Apsaimniekotāju;

2.4.7. nepieciešamības gadījumā Piedalīties strīdu risināšanā starp Apsaimniekotāju un Klientu (piemēram, ja Līguma 2.1.14.punktā noteiktajā kārtībā nav rasts risinājums Klienta pretenzijām).

2.5. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieka, kā arī Līguma izpildē iesaistīto trešo personu darbības vai bezdarbības rezultātā, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.

2.6. Ja Apsaimniekotājs neizved atkritumus atbilstoši apstiprinātajam grafikam, izvešanas laikā sajauc šķirotos atkritumus ar nešķirotiem, vai veic citus Līgumā noteiktās kārtības vai Pakalpojuma sniegšanas kārtības pārkāpumus, nesniedz Pakalpojumu, Pašvaldība ir tiesīga piemērot līgumsodu līdz EUR 500,00 (pieci simti euro) par katru konstatēto gadījumu, ja pārkāpums nav novērsts Pašvaldības vai SIA "Liepājas RAS" noteiktā termiņā. Pašvaldība patstāvīgi novērtē pārkāpuma nozīmīgumu un nosaka līgumsoda apmēru.

2.7. Līgumā noteiktā līgumsoda samaksa neatbrīvo Puses no to saistību pilnīgas izpildes.

3. Maksa par pakalpojumu sniegšanu, tās izmaiņas

3.1. Maksa par viena kubikmetra atkritumu apsaimniekošanu ir:

3.1.1. sadzīves nešķirotiem atkritumiem \_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) bez PVN;

3.1.2. bioloģiski noārdāmiem atkritumiem (tai skaitā dārzu, parku) \_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) bez PVN;

3.1.3. liela izmēra atkritumiem \_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) Bez PVN; (turpmāk – Apsaimniekošanas maksa).

3.2. Līguma 3.1. punktos noteiktajai maksai darījumā brīdī tiek piemērots PVN saskaņā ar spēkā esošo likmi.

3.3. Līguma 3.1.punktā noteiktajā Apsaimniekošanas maksā ir iekļautas visas izmaksas, kas saistītas ar Iepirkuma Tehniskās specifikācijas/Darba uzdevuma izpildi. Līguma 3.1.punktā noteiktajā Apsaimniekošanas maksā nav iekļauti pakalpojumi, kurus Apsaimniekotājs ir tiesīgs sniegt Klientiem par papildus samaksu saskaņā ar Iepirkuma Tehniskās specifikācijas/Darba uzdevuma, Apsaimniekotāja piedāvājuma Iepirkumā vai normatīvo aktu noteikumiem.

3.4. Apsaimniekotājs ir tiesīgs iesniegt Pašvaldībai priekšlikumu par Apsaimniekošanas maksas palielināšanu ne biežāk kā 1 reizi gadā, iesniedzot dokumentus, kas apliecina Apsaimniekošanas maksas paaugstināšanas nepieciešamību.

3.5. Apsaimniekošanas maksas izmaiņas pieļaujama šādos gadījumos, ja:

3.5.1. palielinās atkritumu apglabāšanas tarifs atkritumu poligonā "Ķīvītes";

3.5.2. tiek izdarītas izmaiņas nodokļus regulējošajos normatīvajos aktos un tās ietekmē Apsaimniekošanas maksu;

3.5.3. tiek pieņemti normatīvie akti, kas ietekmē Apsaimniekošanas maksu un kuri ir obligāti izpildāmi abām Pusēm;

3.5.4. apsaimniekotājs pēc Pašvaldības pieprasījuma veic ieguldījumus Pašvaldības atkritumu apsaimniekošanas infrastruktūrā;

3.5.5. patēriņa cenu izmaiņas (inflācija/deflācija) iepriekšējā gadā pret gadu, kurā tiek pārskatīta Apsaimniekošana maksa, sasniedz vismaz 1%.

3.6. Pašvaldība izskata Apsaimniekotāja iesniegtos dokumentus par Apsaimniekošanas maksas izmaiņām 1 mēneša laikā un pieņem attiecīgu lēmumu par izmaiņu veikšanu vai neveikšanu.

3.7. Ja Pašvaldība, izvērtējot Apsaimniekošanas maksas izmaiņu pamatojumu, atzīst to par pamatotu, Apsaimniekošanas maksas izmaiņas stājas spēkā 1 (viena) mēneša laikā pēc \_\_\_\_\_\_\_\_\_\_\_\_ domes lēmuma (par atkritumu apsaimniekošanas maksu pašvaldības administratīvajā teritorijā) spēkā stāšanās.

3.8. Apsaimniekošanas maksas izmaiņu gadījumā Apsaimniekotājam ir pienākums vismaz 30 dienu laikā pirms jaunas Apsaimniekošanas maksas spēkā stāšanās informēt Klientus par izmaiņām Apsaimniekošanas maksā iekļaujot informāciju rēķinā, nosūtot e-pastu Klientam un izvietojot informāciju Pašvaldības interneta mājas lapā.

3.9. Gadījumā, ja Pašvaldība nepiekrīt Apsaimniekošanas maksas izmaiņām un Apsaimniekotājs paziņo par vēlmi lauzt Līgumu, Pašvaldība nekavējoties organizē jaunu iepirkuma procedūru jauna apsaimniekotāja izvēlei.

4. Līguma darbības termiņš, līguma laušana

4.1. Līgums stājas spēkā, kad to ir parakstījušas abas Puses.

4.2. Līgums ir spēkā 7 (septiņus) gadus kopš Līguma spēkā stāšanās dienas.

4.3. Apsaimniekotājam ir pienākums pilnībā uzsākt Pakalpojumu sniegšanu Nīcas novada administratīvajā teritorijā 3 (trīs) mēnešu laikā pēc šī Līguma spēkā stāšanās dienas, pabeidzot šī Līguma 1.4.punktā minēto līgumu slēgšanu ar Klientiem.

4.4. Līguma izbeigšanas gadījumā (neatkarīgi no iemesliem) Apsaimniekotājs nodrošina Pakalpojumu nepārtrauktību un turpina Pakalpojumu sniegšanu līdz brīdim, kad Pašvaldība normatīvajos aktos noteiktajā kārtībā ir izvēlējusies jaunu apsaimniekotāju un šis apsaimniekotājs ir pilnībā pārņēmis saistības ar Klientiem.

4.5. Pašvaldība ir tiesīga vienpusēji atkāpties no šī Līguma, ja:

4.5.1. Apsaimniekotājs saskaņā ar normatīvajiem aktiem ir zaudējis tiesības sniegt Pakalpojumus;

4.5.2. Apsaimniekotājs Pakalpojuma sniegšanā pieļauj būtiskas novirzes (piemēram, atkritumu izvešanas grafika neievērošana vairāk par vienu dienu, atteikšanās noslēgt līgumu ar Klientu u.t.ml.) no Iepirkuma procedūras dokumentos un/vai šajā Līgumā noteiktajām prasībām un pēc attiecīga brīdinājuma saņemšanas 10 darba dienu laikā, ja nav bijusi vienošanās ar Pašvaldību par citu termiņu, nav novērsis konstatētos pārkāpumus vairāk kā divas reizes pēc kārtas;

4.5.3. Apsaimniekotājam tiek pasludināts maksātnespējas process;

4.5.4. Apsaimniekotājs 4 (četru) mēnešu laikā kopš Līguma spēkā stāšanās neuzsāk Pakalpojumu sniegšanu;

4.5.5. Apsaimniekotājs pārtrauc Pakalpojuma sniegšanu ilgāk par 1 nedēļu;

4.6. Līguma 4.5.1. un 4.5.3. punktos noteiktajos gadījumos Apsaimniekotājs nekavējoties paziņo Pašvaldībai par Pakalpojumu sniegšanas tiesību zaudēšanu. Savukārt par paredzamo maksātnespējas pieteikuma iesniegšanu vismaz vienu mēnesi iepriekš, bet ja to iesniedz kāds cits, tad vienas nedēļas laikā kopš par to ir uzzinājis Apsaimniekotājs.

4.7. Pašvaldība paziņo Apsaimniekotājam par Līguma laušanu rakstveidā un Līgums tiek lauzts Pasūtītāja paziņojumā noteiktajā termiņā.

4.8. Apsaimniekotājs ir tiesīgs vienpusēji atkāpties no Līguma saistību izpildes, ja Pašvaldība nepilda ar Līgumu uzņemtās saistības un pēc attiecīga brīdinājuma saņemšanas 10 darba dienu laikā, ja nav bijusi vienošanās par citu termiņu, nav novērsusi konstatētos pārkāpumus vairāk kā divas reizes pēc kārtas. Apsaimniekotājs par Līguma izbeigšanu informē Pašvaldību rakstiskā veidā vismaz 3 mēnešus iepriekš.

4.9. Apsaimniekotājs Līguma darbības izbeigšanas gadījumā Līguma darbības pēdējā dienā nodod Pašvaldībai datubāzi ar informāciju par noslēgtajiem līgumiem un Klientiem un sniedz nepieciešamo informāciju atbilstoši Tehniskajai specifikācijai/Darba uzdevumam.

5. Noslēguma noteikumi

5.1. Apsaimniekotājs Iepirkuma piedāvājumā iesniegto Tehnisko piedāvājumu, kura

atbilstību Iepirkuma dokumentos izvirzītajām prasībām Pašvaldība ir vērtējusi, kā arī apakšuzņēmējus, uz kuru iespējām Apsaimniekotājs balstījies, lai apliecinātu savu kvalifikācijas atbilstību paziņojumā par līgumu un Iepirkuma dokumentos noteiktajām prasībām, pēc līguma noslēgšanas drīkst mainīt pret līdzvērtīgu vai augstākas kvalifikācijas tikai ar Pašvaldības rakstveida piekrišanu, Publisko iepirkumu likuma noteiktajā kārtībā.

5.2. Līguma izpildes laikā Apsaimniekotājs, saņemot no Klientiem personas datus, uzskatāms par pārzini Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula) izpratnē.

5.3. Apsaimniekotājs Līguma izpildes laikā ir tiesīgs veikt tikai tādas personas datu apstrādes darbības, kas ir nepieciešamas, lai sniegtu pakalpojumu.

5.4. Pašvaldība par pilnvaroto pārstāvi Līguma izpildes laikā norīko \_\_\_\_\_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_, fakss \_\_\_\_\_\_\_\_\_\_\_\_\_, e-pasts\_\_\_\_\_\_\_\_\_\_\_\_.

5.5. Apsaimniekotājs par pilnvaroto pārstāvi Līguma izpildes laikā norīko \_\_\_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_, fakss \_\_\_\_\_\_\_\_\_\_\_\_\_, e-pasts\_\_\_\_\_\_\_\_\_\_\_\_.

5.6. Pusēm ir pienākums informēt vienai otru par izmaiņām, kas var ietekmēt Pakalpojumu sniegšanu (reorganizācija, streiki, u.c.), kā arī par rekvizītu, pilnvaroto personu maiņu u.c. izmaiņām.

5.7. Puses ir atbrīvotas no atbildības par šī Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtas rakstura apstākļu rezultātā, kuru darbība sākusies pēc šī Līguma noslēgšanas un kurus nevarēja iepriekš ne paredzēt, ne novērst. Par ārkārtas apstākļu iestāšanos Pusēm ir jāpaziņo 10 dienu laikā no ārkārtas apstākļu iestāšanas dienas otrai pusei rakstveidā.

5.8. Jebkuri strīdi vai domstarpības šī Līguma izpildes sakarā tiks risināti savstarpēju pārrunu ceļā. Ja vienošanās netiek panākta, strīda izskatīšana nododama Latvijas Republikas tiesā normatīvajos aktos noteiktajā kārtībā un tas ir izskatāms saskaņā ar Latvijas Republikā spēkā esošajiem normatīvajiem aktiem.

5.9. Līgums ir saistošs Pašvaldībai un Apsaimniekotājam, kā arī visām trešajām personām, kuras likumīgi pārņem viņu tiesības un pienākumus.

5.10. Neviena no Pusēm bez otras Puses piekrišanas nedrīkst nodot no Līguma izrietošos pienākumus un tiesības trešajām personām.

5.11. Līgums sagatavots latviešu valodā ar \_\_\_\_\_\_\_\_\_\_\_\_ pielikumiem

(1. pielikums - Tehniskā specifikācija/Darba uzdevums uz \_\_\_\_ (….) lapām,

2.pielikums - Apsaimniekotāja finanšu piedāvājums uz \_\_\_\_ (….) lapām,

3.pielikums – Informācijas par līguma izpildi uz \_\_\_ lapām,

4.pielikums – Tipveida līguma projekts ar Klientiem) 2 (divos) eksemplāros, katrai no Pusēm pa vienam eksemplāram, abiem eksemplāriem ir vienāds juridiskais spēks.

6. Pušu rekvizīti